110 J. F. BaaNpr ET W. F. Enicusow, 
tectum. | Sub cauda cl. De Geer papillam observavit, liquorem vi- 
scosum secernentem.  Tarsorum unguiculi validi trifidi. Os larvae 
componitur labro lato magno, apice pilis compluribus obsesso, 
labio labro minore, in apicis medio pilos singulos, utrinque 
vero palpum biarticulatum gerente, cuius articulus superior trun- 
catus, cylindricus, denticulatus est; dein mandibulis uncifor- 
mibus acutis; maxillis subquadratis, intus ciliatis, extus palpo 
iriarticulato apice truncato instructis. Antennae e longioribus 
et paucioribus compositae articulis, quam in imagine, articulo 
uliimo setaceo. — "Tubus intestinalis ei imaginis admodum si- 
milis, modo magis rectus et ventriculo minus amplo. Systema 
nervorum, ut in coleoptrorum erucis, pluribus quam in imagine 
gangliis (tredecim) compositum; cerebrum ceteris gangliis simi- 
lius; omnino ganglia pro statura larvae permagna. 
Exclusae quaerunt larvae insecta Apiaria, iisque se adhae- 
rentes, primum vitae tempus parasitice in animalculis hisce re- 
periuntur, imprimis in abdominis insertione commorantes, sae- 
pe etiam caput inter abdominis segmenta immergentes. Quam- 
quam has larvas pullas auctores veteres iamiam observarunt, 
tamen huc usque metamorphosin earum, sine dubio sat mirabi- 
lem, explorare nemini contigit.  Probabiliter in apum nidos 
feruntur, ibique, ut complurium coleoptrorum larvae, victum 
reperiunt, quod etiam suspicatur clariss. Latreille (Cuv. regne 
an. ed, II. Tom. V. p.66). 
Larva iam ab Entomologis maxime meritis, Réaumur et 
De Geer observata; nihilo minus cl. Kirby proprii generis 
ex Apteris parasiticis eam esse professus est, quo nisus cl. 
Dufour nomen T'riongulinus ei nuncupavit. (Annal. d. Soc. nat. 
XIII. 9. B.) cll. Lepelletier et Serville, atque Brandt et Ratze- 
burg tamen auctorum veterum observationes confirmarunt. 
